আন্দোলনের তিন মাসের মাথায় মাদ্রাসা শিক্ষকদের মধ্যে আড়াআড়ি বিভাজন। মুকুল রায়ের আশ্বাসে একপক্ষ অনশন তুলে নিলেও, অন্যপক্ষ দাবি না মেটা পর্যন্ত অনশন চালিয়ে যাওয়ার সিদ্ধান্তে অনড়। সরকার তাঁদের বেতনের দায়িত্ব নিক। এই দাবিতে হাজি মহম্মদ মহসিন স্কোয়ারে রিলে অনশনে আন-এডেড মাদ্রাসার শিক্ষকরা।
 ওয়েব ডেস্ক: আন্দোলনের তিন মাসের মাথায় মাদ্রাসা শিক্ষকদের মধ্যে আড়াআড়ি বিভাজন। মুকুল রায়ের আশ্বাসে একপক্ষ অনশন তুলে নিলেও, অন্যপক্ষ দাবি না মেটা পর্যন্ত অনশন চালিয়ে যাওয়ার সিদ্ধান্তে অনড়। সরকার তাঁদের বেতনের দায়িত্ব নিক। এই দাবিতে হাজি মহম্মদ মহসিন স্কোয়ারে রিলে অনশনে আন-এডেড মাদ্রাসার শিক্ষকরা। মাদ্রাসা শিক্ষকদের অনশনে হাজির হয়ে সরকারকে আক্রমণ করেছেন বিরোধীরা। এদিন মুকুল রায় গিয়ে তাঁদের অনশন তুলে নেওয়ার আবেদন জানান। তৃণমূল সহ-সভাপতির আশ্বাসের পরই আসে সরবত্‍। মঞ্চ থেকে অনশন তুলে নেওয়ার ঘোষণা হয়। কাছেই আলিয়া বিশ্ববিদ্যালয়ে ছিলেন অধীর চৌধুরী। ক্ষুব্ধ মাদ্রাসা শিক্ষকদের একাংশের সঙ্গে তাঁর কথা হয়। এরপরই ঘটনায় নাটকীয় মোড়। আন্দোলনকারীদের একাংশ জানিয়ে দেন মুকুল রায়ের আশ্বাসে তাঁরা অনশন তুলছেন না। শাসকদলের আশ্বাসে একপক্ষ অনশন তুলে নিলেও অন্যপক্ষ দাবি না মেটা পর্যন্ত অনশনের সিদ্ধান্তে অনড়। তাঁদের পাশে অধীর চৌধুরীরা।